钦定古今图书集成/明伦汇编/氏族典/第466卷 > 《廖用贤尚友录》 > 桂琏
## 钦定古今图书集成/明伦汇编/氏族典/第466卷 > 《廖用贤尚友录》 > 桂琏

按《万姓统谱》：“琏，慈谿人。成化间贡，授无为州巢县训
导。素行纯洁，克振师模。因明伦堂后逼五显庙，巫觋
钟鼓朝夕喧哄，妨于弦诵，琏白郡毁之。而知县李进
惑于祸福，固执不可，琏率诸生竟毁之，为李进所构，
下狱。通判解敏毒讯致死，后进、敏亦相继死，人以为
杀琏之报。巢之士子祀琏于学宫。”